(1611) Ghy hebbet schier gheraen , t ' sal u voort zijn vertelt , Hoe dat ick ben gheschelt , belastert en bekeven , Van Persijn , heel jalours , die mijn heeft opghedreven , Oncuysheyt veel van leven / / daer ick niet af en weet .Hy dreycht my metter haest , te brenghen in groot leet , En doen daer van bescheet / / mijn principael vyanden , Het schijnt aen zijn relaes , dat hy my inde banden , Met voeten ende handen / / doen werpen soude vast , Maer hy doet als een Weert die reeckent sonder gast , Al wat hy my toepast / / mocht hem wel self toevallen , Ick ken my vry van dit , maer hy gaet soo veel callen , Dat sal hy ' t goet doen allen / / hy comt tot schaed ' oft schant .Volckert .